Hetke ilm Eesti, Vilsandi - www.ee -
Vilsandi, Eesti
17:57 (+0 GTM)
Eesti, Vilsandi lähipäevade ilmaprognoos
Ilmaprognoos 07.12 – 13.12
Koostanud 6. detsembril Marko Kaasik
Lähem nädal möödub sajuselt ja nullkraadi ümber kõikuva temperatuuriga. Lääne-Eestis on peamiselt soojakraadid ning lumi sajab ja sulab, kuid ida pool jääb lumi maha ja seda võib nädala pärast juba õige palju olla.
Neljapäeval saabub Atlandi ookeanilt Norra rannikule aktiivne madalrõhkkond. Sellega seotud sajuala liigub soojas õhuvoolus neljapäeva ja reede jooksul üle Baltimaade. Neljapäeval on pilves ilm. Lõunatuul tugevneb ning alates Lääne-Eestist hakkab hommikupoolikul sadama vihma ja lörtsi. Sooja on öösel Lääne-Eestis +1 kuni -3 ja Ida-Eestis -4 kuni -10 kraadi. Päeval on Lääne-Eestis 3 – 6 ja ida pool 1 kuni 3 kraadi sooja.
Reedel on pilves selgimistega ilm, puhub küllaltki tugev lõunatuul, rannikul ja saartel on tormi-iile. Hommikupoole sajab peamiselt Ida-Eestis lörtsi, õhtul sadu lakkab. Sooja on Lääne-Eestis öösel ja päeval 2 – 5 ja Ida-Eestis kuni 3 kraadi.
Laupäeval madalrõhkkond püsib keskmega Norra ranniku lähedal, kuid nõrgeneb. Baltimaad jäävad selle kaguserva. Ilm on vahelduva pilvisusega, võib sadada veidi lörtsi. Puhub tugevapoolne lõunatuul ning õhutemperatuur on öösel ja päeval Lääne-Eestis +1 kuni +3 ning Ida-Eestis -1 kuni +2 kraadi.
Pühapäeval liigub lõunast Baltimaadele madalrõhulohk, milles moodustub uus tsüklon. Mõõduka tugevusega tuul pöördub algul idakaartesse ja tsükloni keskme möödudes läände. Ilm on pilves ja peamiselt Ida-Eestis sajab lörtsi ja lund, ajuti on sadu tugev. Õhutemperatuur on -1 kuni +2 kraadi piires.
Esmaspäevaks jõuab tsüklon Soome kohale ja täitub. Eestis on vahelduva pilvisusega kaunis tugeva lõunakaarte tuulega ilm. Võib sadada veidi lund ja lörtsi. Öösel ja päeval on kuni 6 kraadi külma, läänerannikul ja saartel kuni 2 kraadi sooja.
Teisipäeval on oodata uue tsükloni teket Läänemere kohal, mis liigub järgneva ööpäeva jooksul Soome. Puhub küllaltki tugev kagutuul, ilm on pilves selgimistega, sajab lörtsi ja lund. Õhutemperatuurid on ööpäeva jooksul -2 kuni +2 kraadi piires.